**OBRAZLOŽENJE U VEZI IZMJENE NPP-A I UVOĐENJA NASTAVNIČKE KOMPONENTE STUDIJSKOG PROGRAMA SOCIOLOGIJA**

U okviru studijskog programa Sociologija predviđena je nastavnička komponenta. Studenti koji završe studij biće osposobljeni za samostalno pripremanje i izvođenje nastave iz predmeta koji pokrivaju oblast sociologije, kulture i religije. Time će, uz sticanje stručnih kompetencija s područja sociologije, dobiti dodatnu mogućnost zaposlenja u oblasti obrazovanja.

U skladu sa *Standardom zanimanja nastavnika* i zakonskih zahtjeva u pogledu sticanja pedagoških kompetencija, studenti su dužni ispuniti studijske obaveze u iznosu od najmanje 60 ECTS bodova, koje obuhvataju:

1. Pedagogija-psihologija-didaktika (min. 20 ECTS);

2. Metodika nastave sa metodičkom praksom (min. 10 ECTS);

3. Predmeti u okviru metodičkog bloka sociologija (min. 20 ECTS);

Predmetima u okviru metodičkog bloka Sociologije treba ostvariti najmanje 20 ECTS bodova. Svrha tih predmeta jeste dalje stručno obrazovanje u područjima koja su naročito relevantna za nastavni rad u okviru predmeta Sociologija u srednjim školama, uz istodobno izgrađivanje nastavničke kompetencije. Predmeti iz metodičkog bloka korespondiraju sa nastavnim cjelinama i temama, odnosno oblasnim strukturama predviđenim predmetnim kurikulumom. U kurikulumu nastavnog predmeta Sociologija definirane su:

Oblast A - Sociološke teorije i metode istraživanja

Oblast B - Kultura, identitet i socijalizacija

Oblast C - Porodica

Oblast D - Mediji i globalizacija

Više na: <https://kurikulum.ks.gov.ba/bs/elementi?predmet=Sociologija&element=pk3>

4. Opće kompetencije nastavnika - digitalne kompetencije i komunikacijske vještine (min. 10 ECTS).